## Suomen Pöytätennisliitto ry Pöytäkirja

LIITTOHALLITUKSEN KOKOUS

28.08.2019 kello 17.00

Paikka: Pitäjänmäki, Valimotie 10

Läsnä: Esko Heikkinen, Kimmo Pihkala, Sonja Grefberg, Pasi Valasti, Måns Holmberg, Hannu Sihvo, Bahman Khosravi, Mika Räsänen, Eve Autio (poistui kohdan 5 jälkeen)

1. Kokouksen avaus

* Puheenjohtaja avasi kokouksen 17:05

1. Kokouksen laillisuus

* Kokous todettiin päätösvaltaiseksi

1. Esityslistan hyväksyminen

* Päivitetty esityslista hyväksyttiin

1. Edellisen kokouksen pöytäkirjan hyväksyminen

* Edellisen kokouksen pöytäkirja hyväksyttiin

1. Parakisat 11-13.10,Pajulahti

* Eve Autio kertoi Pajulahdessa ensimmäistä kertaa järjestettävän parakisan järjestelyiden etenemisestä.
* Kisoissa on 180 osallistujaa yli 30 maasta. Mukana on erityisen paljon osallistujia naisten luokissa sekä pyörätuoliluokissa. Suomesta kisoihin osallistuu 9 pelaajaa.
* Kisojen järjestelyitä hoidetaan yhteistyössä Pajulahden kanssa. Pajulahdesta saadaan myös opiskelijoita auttamaan järjestelyissä.
* Osallistujien kuljetukset lentokentältä Pajulahteen hoitaa Lakkapää-liikenne.
* Kisoihin tulee kansainvälisen liiton määräämät kaksi ylituomaria sekä kisojen vetäjä (technical delegate). Asko Rasinen on tuomarivastaava ja Hannu Sihvo vastaa kalustosta.
* Kisojen järjestelyt etenevät suunnitellusti, erityisesti on tarvetta tuomareille kisojen aikana.

1. Valiokuntien tilannekatsaus

* Paravaliokunta:
* Pelaajat ovat aloittaneet harjoittelun lyhyen kesäloman jälkeen.
* EM-kisat tulossa syyskuun puolivälissä.
* Muutamia pelaajia osallistuu Hollannin avoimiin loka/marraskuussa.
* Nuorten paralympialeiri järjestetään Pajulahdessa elo/syyskuun vaihteessa
* Työvaliokunta:
* Valiokunta ei ole kokoontunut kesän aikana. Muutamia vanhoihin sopimuksiin sekä liiton välinesopimukseen liittyviä neuvotteluita on käyty.
* Liiton rahaston perustamiseen liittyviä asioita on käynnistetty P.Kolppasen ja E.Heikkisen kesken.
* Sääntövaliokunta:
* Säännöt on päivitetty liiton sivuille
* IT:
* Liiton sivujen kauden vaihto on suoritettu
* Kisanvetosoftan kehittäminen on kesken
* Kilpailuvaliokunta:
* kilpailukalenteri kaudelle 19/20 on kunnossa
* Sarjoista 3-divisioonan lohkojaot on vielä hieman auki, 4-6 divisioonien ilmoittautuminen päättyy elokuun lopussa.
* Kansainväliset asiat:
* Asko Rasinen on valittu Tokion Paralympialaisiin tuomariksi. Sonja Grefberg toimii samoissa kisoissa juryn jäsenenä.
* ETTU- kongressi järjestetään joukkueiden EM-kisojen yhteydessä Nantesissa.
* EM-karsintoihin tulee pieniä muutoksia, jatkossa karsinnat pelataan yhtenä viikonloppuna lohkoissa.
* Seuravaliokunta
* 7.9 järjestetään seurapäivät Tallinnassa. Mukana on n. 10 osallistujaa kuudesta seurasta.
* Suunnitteilla on seurakisa uusien lisenssipelaajien määrästä.
* Ruskeasuon hallin siivoustalkoot suoritetaan loppuun syksyn aikana. Toiveissa on saada mukaan enemmän henkilöitä seuroista, jotka hallia käyttävät.
* Juha Suotmaa vastaa jatkossa liiton ansiomerkkilistan päivittämisestä.
* Veteraanivaliokunta:
* Kesällä käydyissä veteraanien EM-kilpailuissa Kai Merimaa iski kaksoismestariksi voittamalla 85-vuotiaissa sekä kaksinpelin että nelinpelin yhdessä ruotsalaisen Georg Karlssinin kanssa. Matti Lappalainen oli nelinpelissä hopealla 70-vuotiaiden luokassa ja Eeva Eriksson pronssilla 85-vuotiaiden nelinpelissä.
* Suomi hakee järjestettäväksi veteraanien NETU-kilpailua 2022.
* Viru-cup ja Viro-Suomi maaottelu pelataan 6-8.9 Tallinnassa.

1. Kesän tapahtumien lyhyt yhteenveto ja maajoukkuetoiminta jatkossa

* European Gamesissa olivat mukana Benedek Olah ja Anna Kirichenko. Kisoista ei tullut mainittavampaa suomalaismenestystä.
* Liettuan kadettiavoimissa kadettipojat Sam Khosravi ja Aleksi Räsänen olivat joukkuekisan semifinaalissa ja Aleksi Räsänen kaksinpeleissä semifinaalissa.
* NETU: Kisoissa oli paljon ensikertalaisia, joille tapahtumasta tuli mukavaa kokemusta. Menestys oli edellisvuotta vaatimattomampi, kadettipojista Sam Khosravi ja Aleksi Räsänen olivat semifinaalissa, jossa hävisivät Tanskalle. Molemmat hävisivät tanskalaisille myös kaksinpeleissä. Muille kadettipojille ja mukana olleille junioripojille ei tullut suurempaa menestystä. Junioritytöt Ramona Betz, Kaarina Saarialho ja Anni Heljala olivat kolmansia joukkuekilpailussa. Aleksandra Titievskaja oli kolmas kadettityttöjen kaksinpelissä.
* JEM: Kisat menivät ennakko-odotuksiin nähden alakanttiin eikä isompaa venymistä nähty. Junioripojat Alex Naumi, Arttu Pihkala ja Noah Steif olivat joukkueessa 26. Kadettipojat Sam Khosravi ja Aleksi Räsänen 29. Kaksinpelissä Alex Naumi oli 32 joukossa.
* Syksyllä Benedek Olah osallistuu Saksan, Itävallan ja Puolan avoimiin. Alex Naumi osallistuu Ruotsin sekä Puolan avoimiin. Naumi saa todennäköisesti paikan myös nuorten MM-kisoihin, jotka käydään Thaimaassa.
* Liiton kannalta Olahin Olympiapaikan tavoittelu on tärkeässä asemassa ja keväällä käydään kisapaikan kannalta ratkaisevia karsintaturnauksia. Samalla kuitenkin valmentaja Bergkvistin pitäisi pystyä tehokkaampaan toimintaan Ruskeasuon valmennuksen kanssa.
* Keväällä on paljon tapahtumia, jotka asettavat haasteita niin taloudellisesti kuin henkilöresurssien suhteen. Liitto tulee tekemään jatkosuunnitelmia asioiden suhteen pienemmällä ryhmällä.

1. Lajin huippu-urheilusuunnitelma (HUY)

* Olympiakomitealle toimitettava lajin huippu-urheilusuunnitelma tehdään edellisten vuosien tapaan Mika Räsäsen toimesta, mukana suunnitelman tekemisessä on Esko Heikkinen.

1. Taloustilanne

* Liiton taloustilanne näyttää toistaiseksi kohtalaisen hyvältä. Loppuvuodesta on kuitenkin kaksi liiton järjestämää kansainvälistä kilpailua, joiden onnistuminen vaikuttaa lopulliseen tilikauden tulokseen.

1. Vakuutuksen korotus  
   - Lisenssin yhteydessä lunastettavaan vapaaehtoiseen vakuutukseen tulee OP-Pohjolan toimesta pieni 2€ korotus kaikkiin lisenssiluokkiin, pois lukien harrastajat.
2. Valtion hakemukset, toimintasuunnitelman ja budjetin teko

* Työvaliokunta kokoontuu tekemään pohjaa toimintasuunnitelmalle sekä budjetille. Valtion hakemukset tulee tehdä loka/marraskuun aikana, tarkempi päivämäärä ei vielä ole tiedossa.

1. Pingislehti 3/19

* Seuraava lehti ilmestyy syyskuun loppupuolella.

1. Muut asiat  
   - Joukkueiden EM-kisoissa järjestettävään ETTU-kongressiin lähtee delegaatiksi Esko Heikkinen.  
   - Kalervo Järvelle myönnetään pronssinen ansiomerkki
2. Seuraavat kokoukset

* seuraava kokous järjestetään 24.9

1. Kokouksen päättäminen

* Kokous päättyi 19:45